Algav saade on valminud koostöös Joyce Meyer Teenistuse toetajatega.
Kui sa vaid teaksid, kes sa oled ja hakkaksid Jumala moodi mõtlema.
Sest siis su elu joondub sellega,
sest millele inimene mõtleb, sellele järgneb ka tema elu.
IGAPÄEVAELU RÕÕMUD
Piiblis on üks huvitav lause, mis on minu jaoks oluline.
Mitmes kohas öeldakse, et "riietuge" ja "võtke ära".
Riietuge uue loomusega. Loobuge vanast.
Kui kuuled seda sõna, siis see tähendab teadlikku tegutsemist.
Pead tegutsema üle oma mõtete, soovide ja tunnete.
Pead tegema seda, mida Jumala Sõna ütleb.
Piibel ütleb, et rõivastuksime armastusega.
Mida see tähendab?
Seda, et otsustan igal hommikul inimesi armastada.
Olen inimeste vastu hea hoolimata oma tunnetest,
nendepoolsest käitumisest ja oma mõtetest ning soovidest.
Panen selle otsekui selga!
Arvan, et mul on hästi kokkusobivad riided,
kuid need ei hüpanud mulle ise selga, vaid ma panin neid hoolega.
Me tegutseme liiga palju tunnete najal, mitte otsuste ja kindlameelsusega.
Oleme lugenud Efeslastele 4:22-24.
Vaatame seda uuesti, sest paljud pole seda kuulnud.
Kas saad sellest aru?
Pole mingit põhjust, miks mitte saada võitu.
Kuid sa pead teadma, mida käsiraamat ütleb.
"Teil tuleb jätta oma endise eluviisi poolest vana loomus,
kes laostub petlike himude käes, ning saada uueks oma mõttelaadilt
ja riietuda uue inimesega,
kes on loodud Jumala poolt elama tõe õiguses ja vagaduses."
Alustame seda uue mõtlemisega:
"Ma ei ole enam see vana inimene, olen uus loodu Kristuses."
Hakkad sedasi mõtlema.
Hommikul ärgates ära mõtle sellele, mis sul kõik viga on,
vaid sellele, et Jumal elab sinu sees.
Ta on teinud mind õigeks. Olen Jumala õigsus.
Kõik õnnistused, mida vajan, on mulle taevast juba antud.
Olen õnnistatud.
Kui sa vaid teaksid, kes sa oled ja mõtleksid Jumala viisil,
siis elu hakkab sellele järgnema,
sest millest inimene mõtleb, selle ta saab.
Inimene on see, mida ta endast ise mõtleb.
Pead vaid uskuma seda, mis on juba sinu oma.
Uuenda oma meeli ja saa teada, kes oled Kristuses.
Tihti püüame kätte saada seda, mis on meile juba antud.
Me ei tunne, et see meil on, seega ootame, kuni tunneme.
See on kurb, kui palju me kuulame oma tundeid.
Läheb veel kaua aega, enne kui need enam ei valitse sind.
Pead aru saama, et sul on küll tunded, aga sina ise ei ole need tunded.
Sul on tunded, kuid ära lase neil valitseda enda üle.
Sul on alati tunded, kuid õpi nendega hakkama saada.
Need ei pea sind valitsema.
"Tunnen, et olen üks suur sasipundar."
Kurb küll, kuid sa oled Jumala õigsus. Rõivastu sellega.
Sa ei saa riietuda sellega, mida sul enda arvates pole.
Toon esile mõned asjad, millega peaksime rõivastuma.
Rõivastuge Jeesusega. Galaatlastele 3:27
Rõivastuge uue loomusega.
Pange selga Jumala sõjavarustus. Efeslastele 6.
Pane jalga rahu kuulutamise jalanõud, selga õigsuse soomusrüü.
Pane pähe päästekiiver.
Võta kätte Jumala Sõna kui mõõk, millega astuda vastu vaenlase.
Ära ainult oma seda, vaid ka kasuta seda.
Kui kurat tuleb sulle ütlema, et sa pole keegi,
siis loe talle: "Olen Jumala õigsus Kristuses, läbi Talle vere."
"Ei ole edu ühelgil relval, mis tõuseb minu vastu."
"Mõistan hukka iga kurja keele, mis tõuseb mu vastu."
Pimeduse kuningriigi jaoks pole midagi ohtlikumat kui usklik,
kelle suus on Jumala Sõna. Kas kuulsid? Ütlen seda veelkord.
Pimeduse kuningriigi jaoks pole midagi ohtlikumat kui usklik,
kellel on Jumala Sõna suus.
Vastik on see, et meie enda suu toob meile palju probleeme.
"Tunnen, et keegi ei armasta mind."
"Olen nii tüdinud sellest, et mul pole kunagi raha."
"Kui saan natukene raha, siis kurat võtab selle ära."
"Soovin, et ka mina oleksin õnnistatud. Kõik teised on."
Peame ära võtma selle vana loomuse ja rõivastuma uuega.
Kui võtad Püha Vaimu vastu, siis sinust saab uus naine, uus mees.
Uus loodu.
Kui Püha Vaim tuleb, siis saad väe, et olle tunnistaja.
Mitte väe, et teha midagi, vaid väe, et OLLA keegi.
Väe, et olla tunnistaja.
Väe, et minna maailma ja käituda kui Kristus.
Mitte väe, et minna kirikusse ja teistel päevadel olla kui teised.
Piibel ütleb, et Saul võiti kuningaks, siis Püha Vaim tuli ta peale
ja temast sai uus mees. Mulle meeldib see.
Kui vajad uut algust, siis vajad Kristust.
Sain hiljuti ühe kirja, kus üks tüdruk kirjutas:
"Usun, et Jumal tahab, et teeksin midagi, mis on päris raske.
Kuid ma ei tunne, et Ta on mulle selle tegemiseks jõudu andnud."
"Mida peaksin tegema? Kas pean tegutsema hakkama,
uskudes, et mul on kõik, mis vaja või pean ootama,
kuni tunnen, et mul on see jõud olemas?"
Kui paljud teavad sellele vastust?
Miks ta ei tunne midagi?
Jumal ei taha, et tegutseksime tunnete najal.
Sa ei taha teada, kuidas mina end vahel nende koosolekute vahel tunnen.
Kui ilmuksin siia oma tunnete najal, siis mind tihti polekski siin.
Jumal aga ei ole mind kordagi alt vedanud, kui olen siia jõudnud.
Ta on alati kohale ilmunud.
Kõik, mida vajan, on minus olemas.
Te ju teate, kuidas vesi lööb kahte lehte, kui sinna sisse astuda?
Ja kui oled juba vees, on sealt raske välja saada.
Jumal ootabki just selliseid inimesi,
kes läheksid nii kaugele, et enam ei saagi ise välja.
Jumal ei lasknud sellel naisel jõudu tunda,
sest siis poleks see sündinud usust.
Jumal tahtis, et naine kuuleks Temalt, saades aru, mida on vaja teha
ja uskudes, et Jumal varustab teda kõigega.
Kui ta paneb oma jala sisse, siis saabub kõik vajalik.
Kas arvad, et tean alati, mida rääkida?
Tihti arvan, et tean, mida öelda, kuid räägin seda, mida ei mõelnud.
Täna hommikul olin väga väsinud. Olen koosolekuid teinud 6 nädalat.
Nende vahepeal olen toimetanud raamatut, teinud telesaateid.
Ma ei nurise, aga ma väsin ära.
Peale reisi arvasin, et kõik on korras. Peale sööki olin selline.
Issand halasta!
Arvasin, et ma ei saa tänasega hakkama.
Tukkusin väheke, kuid ikkagi ei tundnud ennast hästi.
Peale vanni ei tundnud samuti väga hästi.
Uurisin pisut Jumala Sõna, kuid ei tundnud end eriti võituna.
Kuid ma panin oma jala sisse!
Ja kui astud jalgupidi sisse, lööb vesi kaheks.
Ära küsi endalt, mida tunned. Ära lase tunnetel hääletada.
Pea oma hingega vestlus maha: "Hing, uus asi on toimumas."
"Võid mõelda, mida tahad, kuid ma ei pane seda tähele."
"Võid tunda, mida tahad, kuid ma ei tee ka sellest välja."
"Vahet pole, mida tahad, sest nüüd teeme seda, mida Jumal ütleb."
Joosua 3:13
"Niipea kui nende preestrite jalatallad, kes kannavad Issanda,
kogu maailma Issanda seaduselaegast, laskuvad Jordani vette,
katkeb Jordani veevool;
vesi, mis voolab ülaltpoolt, jääb seisma paisu taha.”
Jumal käskis neil Jordani ületada.
Nad vaatasid jõge ja ei leidunud kohta, kust läbi minna.
Jumal ütles läbi huumori:
"Kui panete jalad vette, siis vesi teeb nii ja te saate minna üle."
See on imeline õppetund. Mõtle sellele.
"Ja rahvas läks oma telkidest teele, et minna üle Jordani,
ja preestrid, kes kandsid seaduselaegast, olid rahva eel."
Kujuta ette, kui tobedad nad võisid välja näha.
Nad marsivad otse Punasesse merre.
Jumala Seaduselaegas on ees.
Kindlasti inimesed arvasid, et nad on segased.
Nad ise arvasid, et on segased.
"Ja niipea kui need, kes kandsid laegast, jõudsid Jordani äärde
ja laegast kandvate preestrite jalad puudutasid veepiiri,
jäi ülaltpoolt voolav vesi seisma ja rahvas läks üle Jeeriko kohalt."
Paljud ei koge tervet oma saatust, kuna nad ootavad tundeid,
mis neid julgustaksid, selle asemel, et tegutseda Jumala Sõna najal.
Võid tegutseda Jumala Sõna järgi kui ka selle järgi,
mida Jumal on pannud su südamesse.
Paljud on suurtes jamades, kuna olete suhetes,
mis mürgitavad teid ennast ja viivad Jumalast kaugemale.
Kuid sa ei ole valmis nendest lahkuma, sest tunned, mõtled, tahad.
Kui me vaid kuuletuksime Jumalale.
Vaatame Luuka 5.
Isegi kui sul on töökoht, mis sunnib sind patustama,
siis mine ja otsi uus.
"Ma ei saa sinna midagi parata, see on mu töö."
Tahtsin lahkuda töölt, kus pidin tegema asju, mis polnud õiged.
Kartsin, et mind vallandatakse, kuid hoopis ülendati.
Imeline, mida Jumal teeb, kui usaldad Teda.
Luuka 5:1-7
"Aga sündis, kui Jeesus seisis Genneesareti järve ääres
ja rahvas tema juurde tungles Jumala sõna kuulama,
et ta nägi kaht paati järve ääres seisvat.
Aga kalurid olid neist välja läinud ja loputasid võrke.
Astunud paati, mis oli Siimona oma,
palus Jeesus teda natuke maad rannast eemale sõuda.
Ning ta istus ja õpetas rahvahulki paadist.
Aga kui ta lõpetas kõnelemise, ütles ta Siimonale:
Sõua sügavale kohale ja laske oma võrgud vette loomuse katseks!”
Siimon vastas talle:
Õpetaja, me oleme terve öö vaeva näinud ega ole midagi saanud!"
Kujuta seda ette! Nad olid terve öö kalastanud, kuid ei saanud midagi.
Nad olid kurnatud ja väsinud.
Nad olid just võrgud ära pesnud.
Kindlasti oli see tol ajal suur töö. Neil polnud selleks masinaid.
Pead seda ette kujutama, muidu sa ei mõista seda.
Nad olid väga väsinud. Terve öö kala püüdnud.
Nad tegid nii palju tööd ja ei püüdnud ühtegi kala.
Siis tuli Jeesus ja käsis neil tagasi minna. Veel sügavamale.
Osad teist pole piisavalt sügaval.
Mida ma sellega mõtlen?
Sa ei taha asja sisse minna.
Sa tahad jääda paika, kus jalad on maas ja kus saad ise kõike kontrollida.
Peetrus küll ütles, mida mõtles ja mida tahtis, kuid oluline on lõpp.
"Aga sinu sõna peale lasen ma võrgud vette.”
Ma ei taha eriti ega tunne midagi, kuid ma teen seda Sinu pärast.
Mis siis juhtus?
Nad said nii palju kala, et paat hakkas uppuma.
Nad pidid kaaslased endale appi kutsuma
ja ka nende paadid said täis.
Kas tead, miks minu elu on täis ja seda kõike voolab sulle üle?
Olen asjaga ülepeakaela sees.
Sul pole aimugi, kui sees ma olen.
Kui oled juba sees, siis pole enam vahet, kui sügavale sa lähed.
Lõpeta iseenda eest hoolitsemine ja hakka kuuletuma Jumalale.
Vaatan ringi ja mõtlen, kuidas me seda kõike teeme?
Kuidas me seda teeme?
Ma ei tea.
Ma ei taha imelikuna kõlada, kuid ma tõesti ei tea, mida ma teen.
Ma räägin.
Ma armastan Jumalat.
Palvetan, uurin Jumala Sõna ja otsin Ta palet.
Püüan käia armastuses.
Püüan kuuletuda Jumalale ja parandan meelt, kui eksin.
Jumal annab mulle ideid, millest jutlustada.
Annab mulle loomingulisust. Hoiab asjad värsked.
Annab mulle soosingut. Inimesed õpivad midagi. Ei tea.
32 aastat tagasi tegin oma voodit korda ja kuulasin esimest jutlust.
Sõnum oli "Mine teisele poole".
Ma ei kujutanud ette, kuidas saab tunde jutlustada ühest lausest.
Voodit tehes tõusis üks igatsus.
Kuulsin Jumalat: "Sa lähed maailma ja õpetad minu evangeeliumi."
Kuulsin, et mul saab olema suur õpetuskassetide teenistus.
Nüüd saadamegi üle maailma laiali õpetust,
mitte enam neid vanu kassette, vaid salvestatud sõnumeid.
Need lähevad üle maailma telekanalitele ja raadiotesse - CD'd, DVD'd jne.
Jumal tõesti kutsus mind õpetus "kassettide" teenistusse,
mis on tõlgitud 38 erinevasse keelde.
Kuid ma pidin astuma selle sisse.
Kaotasin alguses kõik oma sõbrad ja mind visati kirikust välja.
Nad arvasid, et olen segane.
Osad teist pole oma jalga sisse pannud.
Kui keegi hakkab hukka mõistma ja kritiseerima, siis astud välja.
Kui sind ei kutsuta enam pidudele ega hoita sotsiaalses võrgustikus,
siis tõmbad jala kohe välja.
Kuid just siis pead minema sügavamale.
Arvan, et jutlustan sinu reageeringust paremini.
Siis saabus aeg, mil pidin ettevalmistuseks töölt lahkuma.
Siis polnud meil piisavalt raha, et arveid tasuda.
See oli lõbus paik, kus jalg sisse panna.
Arvasin, et peale sellist ohverdust sünnib meile finantsime.
6 aastat pidin endale sokke ja aluspesu uskuma.
Otsisin odavatelt väljamüükidelt lastele jalanõusid ja riideid.
Nägin Jumala imettegevat väge.
Seepärast usun Jumala käest seda raha, mida nüüd vajame.
Jumal ise alustas sellega. Mina olen täiesti asja sees.
Sa kas paned selle toimima või siis üritan ise omast jõust.
Siin ma olen - üleni sees ja enam välja ei saa.
Mõned teist peavad vette astuma.
Heldekene!
Sinu sees on Kristus, au lootus.
Peame teadma, kes oleme.
Oleme Jumala lapsed.
Meid on Püha Vaimu poolt võitud.
See võidmine ei kao, vaid püsib.
Isegi kui ma ei tunne, olen siiski võitud.
Jeesus ütles, et Ta on alati meiega, kuni ajastu lõpuni.
Ta ei jäta meid ega hülga.
Sellepärast ma ei saa endalt küsida, kas "tunnen" Jumalat.
"Kui palud minu tahte kohaselt, siis kuulen ja vastan Sulle."
"Palvetan küll, aga ma ei tea, kas Ta kuuleb mind."
Kristuses oleme Jumala õigsus.
Kui kurat ütleb, et ma pole keegi, siis vastan, et ta on valetaja.
Meil on Kristuse meel.
Kui kurat püüab öelda, et olen rumal, siis peatan ta ja vastan,
et ta eksib, sest mul on Kristuse meel.
Kui sulle on palju öeldud, et oled rumal,
siis korda endale, et sul on Kristuse meel.
Me ei pea ennast mitte kellegagi võrdlema.
Piibel räägib Galaatlaste ja Efeslaste kirjas,
et enam pole vahet juudil ja kreeklasel, mehel ja naisel, orja ja vabal.
Kristuses oleme kõik üks.
Need, kes oleme, on Kristuses kasuks
ja mis meil puudu on, selle eest hoolitseb Tema.
Enam pole mingit eristamist ega klasse.
Jumala silmis pole firma juht parem kui see, kes WC'id peseb.
Ärgem püüdkem olla need, kes me pole.
Ärgem soovigem positsiooni, milles püsimiseks puudub arm.
Olgem rõõmsad tualette pestes, kui Jumal on selleks meid kutsunud.
Vihkan, kui inimesed ütlevad: "Olen vaid majahoidja."
"Olen kodune ema."
Sa pole lihtsalt keegi, sa oled Jumala laps.
Jumala õigsus Kristuses. Püha Vaimu poolt võitud.
Sul on anded, oskused, võimed.
Jumal armastab sind. Ta elab sinu sees.
Tal on plaan sinu elu jaoks. Kristuses oled uus loodu.
Vana on möödas. Kõik on saanud uueks.
Pead seda tähistama.
Kui oleme siirad Jeesusesse uskujad, siis töötame koos Temaga,
et panna maha vana loomus.
Selleks on isekus, enesekesksus.
Tööta koos Temaga, et riietuda uue loomusega.
See on täis armastust ja igatsust, et teha Jumala tahet.
Peame olema valmis muutuma.
Peame olema valmis tegema koostööd Püha Vaimuga.
Me ei saa seda ise teha. Igas valdkonnas vajame Jumala abi.
Jumala arm on see, mis meid muudab.
Jumal ei tegutse meist lahus.
Kui teeme oma osa, siis Jumal teeb selle osa, mida meie ei suuda.
Pakume õpetust teemal "Muutus".
Muutused tulevad, meeldib see meile või mitte.
Inimesed meie eludes muutuvad, meie ihud muutuvad,
meie ise peame muutuma, olukorrad muutuvad.
Vahel peame muutma elukohta.
Vahel peame sõpru muutma.
Tihti viib muutus meid paika, mida oleme igatsenud.
Me ei saa muutust karta.
Me kõik igatseme muutusi, kuid ikkagi kardame neid.
Hirm tundmatu ees.
Tahame sind selle õpetusega aidata hirmust üle saada.
Tahame, et oleksid see, keda Jumal tahab, et oleksid.
See kõik nõuab muutust.
Mina muutun kogu aeg.
Teen seda seni, kuni Jeesus tuleb ja viib mind taevasesse koju.
Meil kõigil peab selline suhtumine olema.
Me ei saa ühe asja külge kinnituda, et pole valmis sellest lahti laskma,
kui Jumal kutsub seda muutma.
Usun, et see on sulle õnnistuseks.
Võib-olla tunned kedagi, kes heitleb keset muutusi.
Jumala Sõna on see, mis õpetab meile tõde.
Tõde on see, mis aitab võita kuradi pettused meie eludes.
Armastan sind ja tean, et Jumal armastab sind väga.
Tal on väga hea plaan sinu jaoks. Seega naudi oma päeva.
Oled otsimas ideaalset jõulukinki? Midagi tähendusrikast?
Võiksid kinkida lootust. Võiksid toita paljusid lapsi.
Võiksid aidata perekondi, kes on läbinud looduskatastroofi.
See on võimalik läbi meie "Lootuse käsi" kingikataloogi.
Saad teha annetuse enda poolt valitud valdkonna heaks.
Täpsem info kingikataloogi kohta Joyce Meyer'i kodulehelt.
Inimesed on ajakirja saabumise päeval elevil.
Telli endale tasuta ajakiri.
Tõlge: Anne-Ly Roos